Antonio Pigafetta

Antonio Pigafetta (; c. 1491 – c. 1531) merupakan seorang sarjana dan pengembara dari Venezia yang menyertai penjelajahan dibuat Ferdinand Magellan atas titah Raja Carlos I dari Sepanyol. Beliau turut menghabiskan misi penjelajahan ini berikutan pembunuhan Magellan di Mactan berdekatan Cebu.

Beliau merupakan antara orang terawal menghasilkan kamus bahasa Melayu kepada mana-mana bahasa Barat melalui daftar kata bahasa Itali-Melayu disusunnya pada tahun 1522.

Awal hidup 
Beliau anak kepada seorang bernama Giovanni di Antonino, ayahnya berkahwin sebanyak tiga kali. Tarikh lahir Adtonio tidak dapat dipastikan namun dianggarkan antara 1492 atau 1493 barangkali di kota asal keluarganya di Vicenza, ada juga yang berpendapat beliau lahir sekitar 1491. Beliau ada melibatkan diri dalam kelompok Santo Yohannes Pembaptis serta mengambil pelajaran dalam bidang matematik, ilmu peta dan ilmu falak.

Kerjaya pelayaran 
Pada tahun 1519, beliau mengikut uskup wakil bandarnya, Francesco Chiericati ke Barcelona atas undangannya menjadi duta Paus Leo X kepada Maharaja Charles V di Sepanyol. Di sinilah Pigafetta mengambil perhatian terhadap banyak penemuan hasil jelajah teroka sedunia dilakukan dua-dua pihak Sepanyol dan Portugis. Apabila beliau mendapat khabar mengenai pelayaran yang bakal dilakukan Ferdinand Magellan semasa di Seville, beliau memutuskan untuk menyertai pelayaran tersebt sebagai anggota sokongan bergaji 1,000 keping duit murabiti.

Rujukan